ColonAIQ – vastag- és végbéldaganat szűrővizsgálat
A ColonAiQ egy vérminta alapú szűrőteszt a vsatgbél és végbél szakaszainak daganatos begbetegedéseinek vizsgálatára. Segítségével rendkívül nagy pontossággal és érzékenységgel következtethetünk a betegség jelenlétére, de akár már a polipokat is jelzi, melyek az évek során rosszindulatú daganattá alakulhatnak. Ez az innovatív, modern vizsgálat segíthet a betegség korai felismerésben – fájdalom és kellemetlen beavatkozás nélkül! A vastag- és végbél daganatos megbetegedése a leggyakoribb daganattípusok közé tartozik, itthon évente megközelítőleg 10.000 beteget diagnosztizálnak, halálozási rátája pedig kiemelkedően magas. A korai stádiumban felismert betegség viszont nagy arányban gyógyítható! A rosszindulatú daganat a legtöbb esetben jóindulatú polipokból alakul ki körülbelül 5-10 év alatt. Ezek az elváltozások sokáig nem okoznak tüneteket, ám érzékeny szűrővizsgálattal már ezek is kimutathatóak. Ultraszenzitív szűrőtesztünk, a ColonAiQ egyszerű vérmintából jelezheti a betegséget, illetve az azt megelőző, kóros állapotot. A ColonAiQ egy véralapú multigén-metilációs teszt. A vastag- és végbélrákkal kapcsolatba hozható négy gén öt régiójának biokémiai módosulását, úgynevezett metilációját vizsgálja vérmintából kivont, keringő DNS-en. A kóros metilációs mintázatok megjelenése megelőzi a sejtek rosszindulatú elváltozásait, illetve a tünetekkel járó, előrehaladott állapotot, vizsgálatuk rendkívül hatékony módszer a megelőző rákszűrésre, vagy a betegség kiújulásának vizsgálatára. A vastagbéldaganat-szűrés rendszeres elvégzése 50 (bizonyos esetekben 40) éves kor felett mindenkinek ajánlott! Különösen igaz ez krónikus betegségek és hajlamosító életmód mellett, illetve akkor, ha a családban már előfordult ez a betegség. Kialakulásának esélyét növeli többek közt a mozgásszegény életmód, tartósítószerekben és vörös húsokban gazdag táplálkozás, dohányzás, alkoholfogyasztás, illetve a genetikai hajlam, melyre családon belüli halmozódás utalhat. Az egyetlen hatékonymód a megelőzésre a rendszeres szűrővizsgálat. A betegség gyógyíthatóságát a daganat kiterjedtsége határozza meg: kezdeti stádiumban ez akár 90%, távoli áttét esetében viszont csupán 10-20%. A vizsgálat menete: A teszttel történő molekuláris diagnosztikai folyamat teljesen biztonságos, mindössze 8 ml vér szükséges hozzá. A vizsgálat a nap bármely szakaszában elvégezhető. Folyadék fogyasztása tiszta ivóvíz formájában javasolt. Felhívjuk figyelmét, hogy ColonAiQ vizsgálatunk nem végezhető el várandósság ideje alatt, illetve az azt követő két hónapban. A vizsgálat előtti hétben nem eshet át a páciens vérátömlesztésen. A vásárlás folyamatában a pénztár oldalon, a számlázási adatok megadásánál ki kell választani a páciensnek megfelelő vérmintavételi helyet (várost) és az elérhető mintavételi pontot. A megrendelést követően ügyfélszolgálatunk a lehető leghamarabb felveszi a kapcsolatot a pácienssel a megadott elérhetőségein a vérmintavételi időpont egyeztetése céljából. Jelenleg kiválasztható vérvételi pontok városai: Budapest, Eger, Békéscsaba, Göd, Karcag, Debrecen, Pécs, Érd, Kecskemét, Nyíregyháza, Szolnok, Sopron, Szombathely, Hajdúszoboszló, Tiszafüred, Kisújszállás, Mezőtúr. A validált leletet a páciens a viszgálat után elektronikus úton kapja meg. a mintavételt követő 10 munkanapon belül.